ddrg/super_eurlex huggingface dataset:
(1)

Fiskeriet efter bestande af sild, makrel, hestemakrel, ansjos og blåhvilling (i det følgende benævnt »pelagiske fiskerier«) i EU-farvande i ICES-underområde V til IX (i det følgende benævnt »de vestlige farvande«) er omfattet af bevarelses- og kontrolforanstaltninger i henhold til bl.a.: — Europa-Parlamentets og Rådets forordning (EU) nr. 1236/2010 af 15. december 2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav (2) — Rådets forordning (EF) nr. 1300/2008 af 18. december 2008 om fastlæggelse af en flerårig plan for sildebestanden i området vest for Skotland og fiskeriets udnyttelse af denne bestand (3) — Rådets forordning (EU) nr. 57/2011 af 18. januar 2011 om fastsættelse for 2011 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (4).
(7)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON 89034 × MON 88017-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
1)

Punkt 3 affattes således: »3. Ungarn Amtet Nógrád og det område i amtet Pest, der er beliggende nord og øst for Donau, syd for grænsen til Slovakiet, vest for grænsen til amtet Nógrád og nord for motorvej E 71.«
(9)

Dertil kommer, at det i EFSA-udtalelsen af 9. december 2010 konkluderes, at tendensen for epidemien af klassisk BSE i Tjekkiet, Polen og Slovakiet viser to bølger i forekomsten af klassisk BSE pr. fødselskohorte og i gennemsnitsalderen for de påviste tilfælde af klassisk BSE. Dette mønster med en bølge nummer to hindrer, at der kan opstilles klare lighedspunkter mellem tendensen for epidemien af klassisk BSE i de 17 medlemsstater, der allerede er anført i beslutning 2009/719/EF, og denne gruppe af tre medlemsstater. Det konkluderes for de pågældende tre medlemsstater, at det på nuværende tidspunkt ikke ville være informativt at foretage et estimat af antallet af ikke-påviste tilfælde af klassisk BSE, hvis aldersgrænsen for test blev ændret for denne gruppe.
2.

Følgende artikler indsættes: »Artikel 3a 1. Salg, levering, overførsel eller eksport af våben og af alle typer materiel i tilknytning hertil, herunder våben og ammunition, militærkøretøjer og militært udstyr, paramilitært udstyr samt reservedele hertil, såvel som udstyr, der kan anvendes til intern undertrykkelse, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Belarus forbydes, uanset om de har oprindelse i medlemsstaterne eller ej. 2. Det er forbudt a) direkte eller indirekte at yde teknisk bistand, udøve mæglervirksomhed eller levere andre tjenester i tilknytning til produkter som omhandlet i stk. 1 eller i tilknytning til levering, fremstilling, vedligeholdelse og anvendelse af sådanne produkter til fysiske eller juridiske personer, enheder eller organer i Belarus eller til anvendelse i Belarus b) direkte eller indirekte at levere finansieringsmidler eller finansiel bistand i tilknytning til produkter som omhandlet i artikel 1, herunder navnlig gavebistand, lån og eksportkreditforsikring, til salg, levering, overførsel eller eksport af sådanne produkter eller til ydelse af teknisk bistand, udøvelse af mæglervirksomhed eller levering af andre tjenester i tilknytning hertil, til alle fysiske eller juridiske personer, enheder eller organer i Belarus eller til anvendelse i Belarus c) bevidst og forsætligt at deltage i aktiviteter, hvis formål eller virkning er at omgå forbuddene i litra a) eller b). Artikel 3b 1. Artikel 3a finder ikke anvendelse på a) salg, levering, overførsel eller eksport af ikke-dødbringende militært udstyr eller af udstyr, der kan anvendes til intern undertrykkelse, og som udelukkende er til humanitær brug eller beskyttelsesbrug eller til brug for FN's og Unionens institutionsopbygningsprogrammer eller Unionens og FN's krisestyringsoperationer b) salg, levering, overførsel eller eksport af ikke-kampmæssige køretøjer, der er fremstillet eller udstyret med materialer til ballistisk beskyttelse, og som udelukkende er bestemt til beskyttelsesbrug for Unionens og dens medlemsstaters personale i Belarus c) ydelse af teknisk bistand, mæglervirksomhed eller andre tjenester i forbindelse med sådant udstyr eller sådanne programmer og operationer d) levering af finansieringsmidler og finansiel bistand i forbindelse med sådant udstyr eller sådanne programmer og operationer, hvis sådan eksport og bistand på forhånd er godkendt af den relevante kompetente myndighed. 2. Artikel 3a finder ikke anvendelse på beskyttelsesbeklædning, herunder skudsikre veste og militærhjelme, der midlertidigt og udelukkende til personlig brug eksporteres til Belarus af personel fra FN eller fra Unionen eller dens medlemsstater, repræsentanter for medierne, humanitært hjælpepersonale, ulandsfrivillige og tilknyttet personale.«.
(6)

For at sikre, at denne særlige foranstaltning kun kommer til at gælde for uforarbejdede landbrugsprodukter, og forhindre, at de berørte afgiftspligtige personer ikke pådrager sig uforholdsmæssigt store omkostninger eller kommer til at løbe risici for så vidt angår deres retssikkerhed, bør den kombinerede nomenklatur som fastsat i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (2) benyttes til at angive, hvilke varer der er omfattet af denne særlige foranstaltning.
3.

For så vidt angår andre instrumenter om SIS: a) Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (4), i det omfang det finder anvendelse på databehandling i SIS b) Rådets afgørelse 2000/265/EF af 27. marts 2000 om en finansforordning vedrørende budgetaspekterne af Rådets vicegeneralsekretærs forvaltning af de kontrakter, som han indgår som repræsentant for visse medlemsstater, om oprettelse og drift af kommunikationsinfrastrukturen i Schengensammenhæng, »Sisnet« (5) c) Sirenehåndbogen (6) d) Rådets forordning (EF) nr. 871/2004 af 29. april 2004 om indførelse af nye funktioner i Schengeninformationssystemet, bl.a. med henblik på terrorismebekæmpelse (7), og senere afgørelser om datoen for anvendelse af disse funktioner e) Rådets afgørelse 2005/211/RIA af 24. februar 2005 om indførelse af nye funktioner i Schengeninformationssystemet, herunder i forbindelse med terrorismebekæmpelse (8), og senere afgørelser om datoen for anvendelse af disse funktioner f) Europa-Parlamentets og Rådets forordning (EF) nr. 1160/2005 af 6. juli 2005 om ændring af konventionen om gennemførelse af Schengenaftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengeninformationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer (9) g) Artikel 5, stk. 4, litra a), samt bestemmelserne i afsnit II og bilagene hertil vedrørende Schengeninformationssystemet (SIS) i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) (10) h) Rådets forordning (EF) nr. 1104/2008 af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (11) i) Rådets afgørelse 2008/839/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (12).
(2)

Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal for at bidrage til at få udryddet aviær influenza hurtigst muligt yde et finansielt tilskud til medlemsstaternes støtteberettigede udgifter. Artikel 4, stk. 3, første og andet led, i nævnte beslutning indeholder bestemmelser om, hvilken procentdel af medlemsstaternes udgifter tilskuddet skal udgøre.
(9)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af GHB614-bomuld, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(2)

Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal for at bidrage til at få udryddet bluetongue hurtigst muligt yde et finansielt tilskud til medlemsstaternes støtteberettigede udgifter. Artikel 3, stk. 6, første led, i nævnte beslutning indeholder bestemmelser om, hvilken procentdel af medlemsstaternes udgifter tilskuddet skal udgøre.
(65)

Kommissionen har allerede anerkendt, at den nuværende krise på finansmarkederne kan skabe en alvorlig forstyrrelse i en medlemsstats økonomi, og at støtteforanstaltninger til bankerne kan anses for egnede for at afhjælpe sådanne forstyrrelser. Denne analyse bekræftedes i bankmeddelelsen (19), i meddelelsen om rekapitalisering af pengeinstitutter (20), i meddelelsen om værdiforringede aktiver (21) og i meddelelsen om omstrukturering af banker (22). Artikel 107, stk. 3, litra b), i traktaten om Den Europæiske Unions funktionsmåde kan således under disse omstændigheder tjene som retsgrundlag for statsstøtteforanstaltninger, der vedtages for at bekæmpe denne systemiske krise. For så vidt angår Portugals økonomi mere specifikt, er dette også det passende retsgrundlag for flere af Kommissionens beslutninger om godkendelse af foranstaltninger iværksat af de portugisiske myndigheder for at bekæmpe finanskrisen, f.eks. beslutningerne om godkendelse og efterfølgende forlængelse af ordningen for rekapitalisering af pengeinstitutter i Portugal, senest i marts måned 2010 (23).
DA Den Europæiske Unions Tidende C 176/2

KOMMISSIONENS AFGØRELSE

af 15. juni 2011

om udpegning af medlemmer af og disses suppleanter til Det Pædiatriske Udvalg for at repræsentere sundhedspersoner og patientforeninger

(EØS-relevant tekst)

2011/C 176/02

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 1901/2006 af 12. december 2006 om lægemidler til pædiatrisk brug og om ændring af forordning (EØF) nr. 1768/92, direktiv 2001/20/EF, direktiv 2001/83/EF og forordning (EF) nr. 726/2004 (1), særlig artikel 4, stk. 1, og

ud fra følgende betragtninger:

(1) Kommissionen udpeger repræsentanter for sundhedspersoner og patientforeninger til Det Europæiske Lægemiddelagenturs Pædiatriske Udvalg, jf. artikel 4, stk. 1, i forordning (EF) nr. 1901/2006.

(2) Kommissionen har iværksat en offentlig indkaldelse af interessetilkendegivelser, jf. artikel 4, stk. 1, i forordning (EF) nr. 1901/2006. Europa-Parlamentet er blevet hørt om resultatet af evalueringen af ansøgningerne i forbindelse med indkaldelsen af interessetilkendegivelser.

(3) Medlemmerne af udvalget og suppleanterne skal udpeges for en periode på tre år med virkning fra 1. august 2011 —

VEDTAGET DENNE AFGØRELSE:

Eneste artikel

1. Følgende udpeges til medlemmer af og suppleanter til Det Pædiatriske Udvalg for at repræsentere sundhedspersoner for en periode på tre år fra 1. august 2011:

— Medlem: Jean Pierre ABOULKER

— Suppleant: Alexandra COMPAGNUCCI

— Medlem: Adriana CECI

— Suppleant: Paolo PAOLUCCI

— Medlem: Anthony James NUNN

— Suppleant: André RIEUTORD.

2. Følgende udpeges til medlemmer af og suppleanter til udvalget for at repræsentere patientforeninger for en periode på tre år fra 1. august 2011:

— Medlem: Matthias KELLER

— Suppleant: Gerlind BODE

— Medlem: Michal ODERMARSKY

— Suppleant: Milena STEVANOVIC

— Medlem: Tsvetana SCHYNS-LIHARSKA

— Suppleant: Gérard NGUYEN.

Udfærdiget i Bruxelles, den 15. juni 2011. På Kommissionens vegne John DALLI Medlem af Kommissionen

(1) EUT L 378 af 27.12.2006, s. 1.
DA Den Europæiske Unions Tidende L 158/36

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/2/2011

af 15. juni 2011

om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2011/341/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (Atalanta), særlig artikel 6, og

ud fra følgende betragtninger:

(1) Rådet bemyndigede i medfør af artikel 6 i fælles aktion 2008/851/FUSP Den Udenrigs- og Sikkerhedspolitiske Komité til at træffe afgørelser om udnævnelse af den øverstbefalende for EU-operationen.

(2) Det Forenede Kongerige har foreslået, at kontreadmiral Duncan POTTS efterfølger generalmajor Buster HOWES som øverstbefalende for EU-operationen.

(3) EU's Militærkomité støtter dette forslag.

(4) I medfør af artikel 5 i protokollen (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Kontreadmiral Duncan POTTS udnævnes til øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

Artikel 2

Denne afgørelse træder i kraft den 1. august 2011.

Udfærdiget i Bruxelles, den 15. juni 2011. På Den Udenrigs- og Sikkerhedspolitiske Komités vegne O. SKOOG Formand

(1) EUT L 301 af 12.11.2008, s. 33.
(1)

I overensstemmelse med artikel 127, stk. 6, i traktaten om Den Europæiske Unions funktionsmåde kan Rådet overdrage specifikke opgaver til Den Europæiske Centralbank vedrørende politikker med hensyn til tilsyn med kreditinstitutter og andre finansielle institutioner bortset fra forsikringsselskaber. Rådet har udnyttet denne mulighed og i medfør af artikel 2 i Rådets forordning (EU) nr. 1096/2010 af 17. november 2010 om overdragelse til Den Europæiske Centralbank af specifikke opgaver i relation til Det Europæiske Udvalg for Systemiske Risici's funktionsmåde (2) og har overdraget til ECB opgaven med at varetage sekretariat for Det Europæiske Udvalg for Systemiske Risici (ESBR) ved at yde analytisk, statistisk, logistisk og administrativ støtte til ESBR. I denne sammenhæng vil ECB også udarbejde og besidde dokumenter, som angår ESRB-relaterede aktiviteter og politikker eller afgørelser, som vil udgøre ECB dokumenter i den betydning, som ordet har i afgørelse ECB/2004/3 af 4. marts 2004 om aktindsigt i Den Europæiske Centralbanks dokumenter (3).
1)

Artikel 2, stk. 4, affattes således: »4. Uddannelsesaktiviteterne skal foregå i Irak og i regionen samt i Unionen. EUJUST LEX-Irak skal have kontorer i Bruxelles, i Bagdad, herunder et lokalkontor i Basra, med henblik på oprettelse af et muligt kontor, hvis der træffes passende afgørelse herom. EUJUST LEX-Irak skal endvidere have et kontor i Erbil (Kurdistanregionen).«
(5)

Det følger af artikel 19, stk. 2, i direktiv 2003/96/EF, at hver tilladelse, der gives i henhold til den bestemmelse, skal være strengt tidsbegrænset. Eftersom der er behov for en periode, der er tilstrækkelig lang til ikke at afholde havneoperatørerne fra at foretage de nødvendige investeringer, men også fordi der er behov for ikke at underminere den fremtidige udvikling af de eksisterende retlige rammer, er det hensigtsmæssigt at give den ønskede tilladelse for en periode på tre år, dog med forbehold for, at der på et tidspunkt før den planlagte udløbsdato træder generelle bestemmelser i kraft på området —
(1)

Embedsperioden for formanden for Den Europæiske Centralbank, Jean-Claude TRICHET, der blev udnævnt ved afgørelse af 16. oktober 2003 (4), udløber den 31. oktober 2011, og det er derfor nødvendigt at udnævne en ny formand for Den Europæiske Centralbank.
(3)

I henhold til artikel 10, stk. 1, i afgørelse 2010/452/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EUMM Georgia, herunder afgørelsen om at udnævne en missionschef —
(6)

Overvågningen i henhold til del B, stk. 4, litra g), i bilag XVIII til direktiv 2003/85/EF med henblik på at udelukke, at vildt er smittet med mund- og klovesygevirus, kan imidlertid ikke afsluttes, før i hvert fald antistoffer fra moderdyrene er forsvundet fra dyrevildt, der er modtageligt for mund- og klovesyge, og som er født i det pågældende område, efter at det første tilfælde af sygdommen blev indberettet i januar 2011.
DA Den Europæiske Unions Tidende C 191/9

RÅDETS AFGØRELSE

af 28. juni 2011

om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

(000/2011/)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstilling indgivet til Rådet af Kommissionen for så vidt angår kategorien arbejdsgiverrepræsentanter, og

ud fra følgende betragtninger:

(1) Rådet har ved afgørelse af 14. september 2009 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2009 til den 17. september 2012.

(2) En plads som medlem af centrets bestyrelse i kategorien arbejdsgiverrepræsentanter er blevet ledig, efter at Andrew MAMO er trådt tilbage —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2012:

ARBEJDSGIVERREPRÆSENTANTER:

MALTA Jeanelle CATANIA Executive Policy & Business Development The Malta Chamber of Commerce Enterprise and Industry

Udfærdiget i Luxembourg, den 28. juni 2011. På Rådets vegne FAZEKAS S. Formand

(1) EFT L 39 af 13.2.1975, s. 1.

(2) EUT C 226 af 19.9.2009, s. 2.
(3)

Spanien har givet Kommissionen officiel meddelelse om, at Centro de Investigación en Sanidad Animal (CISA), Valdeolmos, Madrid, opfylder kravene i artikel 65 i direktiv 2003/85/EF. Spanien har anmodet om, at CISA tilføjes på den liste over nationale laboratorier, som har tilladelse til at håndtere levende mund- og klovesygevirus, der er opført i del A i bilag XI til nævnte direktiv.
(6)

Følgende betalinger, der er foretaget efter fristernes udløb, bør fratrækkes de månedlige betalinger til de pågældende medlemsstater: 13 215,75 EUR for Irland, 1 599 146,78 EUR for Grækenland, 1 678 840,21 EUR for Spanien, 6 820 961,97 EUR for Frankrig, 1 238 597,55 EUR for Italien, 1 840 302,79 EUR for Portugal, 82 816,73 EUR for Rumænien, 346 334,22 EUR for Slovakiet og 156 316,53 EUR for Det Forenede Kongerige.
(7)

Mauritius, Seychellerne og Madagaskar vil nyde godt af en automatisk undtagelse fra oprindelsesreglerne for tun under HS-pos. 1604 i henhold til de relevante bestemmelser i den oprindelsesprotokol, der er knyttet til den af disse lande undertegnede ESA-EU-interimspartnerskabsaftale, når denne aftale træder i kraft eller anvendes midlertidigt. Det ville ikke være hensigtsmæssigt gennem denne afgørelse at indrømme undtagelser i henhold til artikel 36 i bilag II til forordning (EF) nr. 1528/2007, der overskrider det årlige kontingent, som tildeles ESA-regionen under ESA-EU-interimspartnerskabsaftalen. ESA-signatarerne af aftalen har derfor underskrevet en ensidig politisk erklæring om undtagelserne for tun i 2011, der indebærer, at disse lande giver afkald på den samlede årlige mængde af den automatiske undtagelse for 2011, hvis aftalen anvendes midlertidigt eller træder i kraft i 2011. Kontingentmængderne for 2011 bør derfor fastsættes til 3 000 tons tunkonserves og 600 tons tunfilet for Mauritius, 3 000 tons tunkonserves og 600 tons tunfilet for Seychellerne og 2 000 tons tunkonserves og 500 tons tunfilet for Madagaskar.
(2)

Der er blevet to pladser ledige som medlem af Regionsudvalget, efter at Sergio CHIAMPARINOs og Savino Antonio SANTARELLAs mandater er udløbet. Der er blevet to pladser ledige som suppleant til Regionsudvalget, efter at Luigi MONTANAROs og Giuseppe VARACALLIs mandater er udløbet —
DA Den Europæiske Unions Tidende L 168/11

RÅDETS GENNEMFØRELSESAFGØRELSE 2011/376/FUSP

af 27. juni 2011

om gennemførelse af afgørelse 2010/656/FUSP om forlængelse af de restriktive foranstaltninger over for Côte d'Ivoire

RÅDET FOR DEN EUROPÆISKE UNION HAR —

under henvisning til Rådets afgørelse 2010/656/FUSP af 29. oktober 2010 om forlængelse af de restriktive foranstaltninger over for Côte d'Ivoire (1), særlig artikel 6, stk. 2, sammenholdt med artikel 31, stk. 2, i traktaten om Den Europæiske Union, og

ud fra følgende betragtninger:

(1) Rådet vedtog den 29. oktober 2010 afgørelse 2010/656/FUSP.

(2) I betragtning af udviklingen i Côte d'Ivoire bør listen over personer og enheder, der er omfattet af restriktive foranstaltninger, i bilag II til afgørelse 2010/656/FUSP ændres —

VEDTAGET DENNE AFGØRELSE:

Artikel 1

De enheder, der er opført på listen i bilaget til denne afgørelse, udgår af listen i bilag II til afgørelse 2010/656/FUSP.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 27. juni 2011. På Rådets vegne MARTONYI J. Formand

(1) EUT L 285 af 30.10.2010, s. 28.